LOKALAFTALE FOR VEST​BO.
Der er indgået følgende lokalaftaler mellem Socialpædagogisk Landsforbund, Kvindeligt arbejderforbund, 3 F på den ene side og Vestbo v/ forstander Torben Bjørnlund på den anden side.

Lokalaftale vedr. hviletid:
Ved tjenesteplanlægning kan hviletiden mellem 2 døgns normaltjenester nedsættes til 8 timer, dog maximalt 1 dag pr. uge.

Dog således at denne aftale kun er gældende når det er et ønske fra tjenestepersonalets side.

Lokalaftale vedr. fridøgn:
Ved tjenesteplanlægning kan der planlægges således at der er 7 døgn mellem 2 fridøgn.

Dog således at denne aftale kun er gældende når det er et ønske fra tjenestepersonalets side.

Omhandlende deltidsansatte der udfører merarbejde.

Der aftales hermed, at deltidsansatte der udfører mer​arbejde, som i følge overenskomsten honoreres med til​svarende frihed, i stedet kan få udbetalt merarbejds​timerne. 

Udbetaling af mertimerne sker altid efter aftale med den enkelte med​arbejder og forstanderen.

I praksis således at afdelingslederen i forhold til vagtplanlægningen og de udmeldte resurser, i samarbejde med den enkelte medarbejder, aftaler hvorvidt mertid skal afspadseres eller udbetales. I aftalen tages der højde for normperioden som altid skal overholdes. 

Omhandlende afspadsering og erstatningsfrihed i forbindelse med helligdage.

Afspadsering i forbindelse med helligdage afvikles inden udgangen af den 6. måned der følger efter den, hvori tjenesten er præsteret. 

I parentes skal bemærkes, at lønsystemet ikke giver mulighed for udbetaling af ikke afspadserede helligdagstimer efter den 6. måned.

Ovenstående lokalaftaler kan opsiges med 3. måneders varsel fra begge sider.

Det forudsættes, at der ikke sker væsentlige ændringer i arbejds​planen i opsigelsesperioden og at der ved udløb af opsigelses​perioden foreligger en ny godkendt arbejdsplan.

